S-1513/2005

Mál þetta, sem dómtekið var 12. júní sl., er höfðað með fjórum ákærum gegn H-kk-þgf E-kk-þgf, kt. 000000-0000, Leifsgötu 16, Reykjavík.

Fyrsta ákæran er gefin út 18. nóvember 2005 og er ákærða gefin eftirfarandi brot að sök:

,,I. (037-2005-6312)

a) Með því að hafa aðfaranótt miðvikudagsins 31. ágúst 2005, ekið bifreiðinni VP-612, austur Hólasmára í Kópavogi, ófær um að stjórna henni örugglega vegna neyslu deyfandi lyfja, uns lögregla hafði afskipti af honum við Hæðasmára.

II. (037-2005-6949)

b) Með því að hafa að kvöldi þriðjudagsins 20. september 2005, ekið bifreiðinni VP-612, um bifreiðastæði við Dalvegi 16 í Kópavogi, ófær um að stjórna henni örugglega vegna neyslu deyfandi lyfja.

III. (037-2005-7033)

c) Með því að hafa að kvöldi föstudagsins 23. september 2005, ekið bifreiðinni VP-612, austur Dalveg í Kópavogi, ófær um að stjórna henni örugglega vegna neyslu deyfandi lyfja, uns lögregla stöðvaði aksur hans við gróðrarstöðina Storð.

IV. (037-2005-7112)

d) Með því að hafa að kvöldi sunnudagsins 25. september 2005, ekið bifreiðinni VP-612, um bifreiðakjallara við Smáratorg í Kópavogi, ófær um að stjórna henni örugglega vegna neyslu deyfandi lyfja, þar sem lögregla hafði afskipti af honum.

Háttsemi ákærða telst varða við 2. mgr. 44. gr., sbr. 1. mgr. 100. gr. umferðarlaga nr. 50, 1987, sbr. lög nr. 82, 1998, og 57, 1997.

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. umferðalaga nr. 50, 1987, sbr. lög nr. 44, 1993, 23, 1998 og 84, 2004.“

Önnur ákæran er dagsett 4. janúar 2006 og þar er ákærði ákærður, „fyrir þjófnað, með því að hafa miðvikudaginn 9. nóvember 2005, þá starfandi sem afgreiðslumaður í versluninni Smáranum, Dalvegi 16c, Kópavogi, stolið 30.000 krónum í reiðufé, úr fataskáp á lager verslunarinnar.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.

Í málinu gerir G-kk-nf S-kk-nf T-kk-nf, þá kröfu, f.h. Bara ehf., kt. 000000-0000, að ákærði verði dæmdur til greiðslu skaðabóta að fjárhæð kr. 30.000, auk vaxta samkvæmt 8. gr. vaxtalaga nr. 38, 2001, frá tjónsdegi, en síðan dráttarvaxta skv. 9. gr. sbr. 1. mgr. 6. gr. vaxtalaga til greiðsludags.“

Þriðja ákæran er dagsett 20. febrúar 2006 og er málið höfðað gegn ákærða, „fyrir umferðarlagabrot, með því að hafa aðfararnótt fimmtudagsins 24. nóvember 2005, um kl. 02:28, ekið bifreiðinni TN-849 án þess að vera fær um að stjórna ökutækinu örugglega vegna áhrifa deyfandi efna á bifreiðaplani við bensínstöð Esso, Lækjargötu í Hafnarfirði.

Telst háttsemi þessi varða við 1., sbr. 2. mgr. 44. gr, sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og sviptingar ökuréttar, skv. 101. gr. umferðarlaga nr. 50/1987, sbr. lög nr. 44/1993.“

Fjórða ákæran er gefin út á hendur ákærða fyrir eftirtalin brot gegn almennum hegningarlögum og umferðarlögum:

„a)

Fyrir þjófnað, með því að hafa aðfararnótt sunnudagsins 12. júní 2005, á bifreiðastæði við Rauðarárstíg 40 í Reykjavík, farið í heimildarleysi inn í bifreiðina IX-337 og stolið úr henni Olympus myndavél að verðmæti kr. 11.000.

(Mál nr. 010-2005-21311)

Telst þetta varða við 244. gr. almennra hegningarlaga nr. 19, 1940.

b)

Fyrir umferðarlagabrot, með því að hafa þriðjudaginn 27. september 2005, ekið bifreiðinni VP-612, ófær um að stjórna henni örugglega vegna neyslu slævandi lyfja um götur í Reykjavík og loks um Gylfaflöt, þar sem lögregla stöðvaði aksturinn.

(Mál nr. 010-2005-37201)

Telst þetta varða við 2. mgr. 44. gr., sbr. 1. mgr. 100. gr., umferðarlaga nr. 50, 1987, sbr. lög nr. 82, 1998 og 57, 1997.

Þess er krafist að ákærði verði dæmdur til refsingar og til sviptingar ökuréttar skv. 101. gr. umferðarlaga nr. 50, 1987, sbr. 25. gr. laga nr. 44, 1993.“

Ákærði hefur játað sök að öllu leyti og samþykkt bótakröfur í málinu. Með skýlausri játningu hans þykir sannað að hann hafi framið þau brot sem honum eru gefin að sök og réttilega eru færð til refsiákvæða í ákærum.

Sakaferill ákærða er þannig að hann hefur 14 sinnum hlotið dóma fyrir brot á umferðarlögum en einnig fyrir brot á 244. gr. almennra hegningarlaga.

Með dómi 27. október 2004 var ákærði dæmdur fjögurra mánaða fangelsi, skilorðsbundið til þriggja ára vegna þjófnaðar. Ákærði hefur nú rofið skilorð þess dóms með hegingarlagabrotum þeim sem hann er nú dæmdur fyrir. Ber því að dæma bæði málin í einu lagi skv. ákvæðum 60. gr. almennra hegningarlaga. Við ákvörðun refsingar verður að líta til þess að ákærði hefur áður gerst sekur um samskonar hegningarlagabrot en einnig þess að ákærði játaði brot sín greiðlega. Með vísan til ákvæða 77. gr. almennra hegningarlaga þykir refsingin hæfilega ákveðin 5 mánaða fangelsi. Ákærði hefur leitast við að bæta ráð sitt og hefur farið í langa áfengis- og lyfjameðferð. Með hliðsjón af því og þess að verðmæti hins stolna var lítið, þykir mega fresta fullnustu refsingarinnar og falli hún niður að liðnum þremur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

Vegna brota ákærða á umferðarlögum dæmist hann einnig til greiðslu sektar að fjárhæð 300.000 krónur og komi 20 daga fangelsi í stað sektarinnar verði hún eigi greidd innan fjögurra vikna frá dómsbirtingu að telja. Svipta skal ákærða ökuleyfi í 10 mánuði frá dómsbirtingu að telja.

Ákærði hefur samþykkt bótakröfur og verða þær dæmdar eins og í dómsorði greinir.

Samkvæmt yfirliti saksóknara er sakarkostnaður alls 1.061.786 krónur. Af hálfu ákærða hefur verið gerð athugasemd við þennan kostnað. Að mati dómsins var umræddur kostnaður hins vegar óhjákvæmileg útgjöld vegna rannsóknar málsins. Ber því að dæma ákærða til greiðslu þess kostnaðar og verjandalaun skipaðs verjanda síns, H-kk-ef I-kk-ef hrl., 295.812 krónur og hefur þá verið tekið tillit til virðisaukaskatts. Alls greiði ákærði 1.357.598 krónur í sakarkostnað.

G-kk-nf A-kk-nf héraðsdómari kveður upp dóm þennan.

DÓMSORÐ:

Ákærði, H-kk-nf E-kk-nf, sæti fangelsi í 5 mánaði en fresta skal fullnustu refsingarinnar og hún niður falla að liðnum þremur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði greiði 300.000 krónur í sekt til ríkissjóðs og komi 20 dagar í fangelsi í stað sektarinnar verði hún eigi greidd innan fjögurra vikna frá dómsbirtingu að telja.

Ákærði er sviptur ökurétti í 10 mánuði frá dómsbirtingu að telja.

Ákærði greiði Bara ehf., kt. 000000-0000, 30.000 krónur auk dráttarvaxta skv. 1. mgr. 6. gr. laga nr. 38/2001 frá 2. desember 2005 til greiðsludags.

Ákærði greiði allan kostnað sakarinnar að fjárhæð 1.357.598 krónur, þar af málsvarnarlaun skipaðs verjanda síns, H-kk-ef I-kk-ef hrl., 295.812 krónur.

G-kk-nf A-kk-nf